Potrivit Mediafax, Ministrul Transpoturilor, Alexandru Răzvan Cuc, a făcut o vizită de lucru pe șantierul Autostrăzii Turda – Sebeș și a anunțat că loturile 3 și 4 de drum se vor finaliza până la finele acestui an. Cuc a subliniat că îl nemulțumește situația lotului 1 și că moblizarea constructorului îl dezamăgește. Cuc a spus că urmează să aibă o întâlnire cu constructorii, pentru a le cere să-și respecte angajamentele contractuale.

„Am inspectat lotul 1, 2 şi 3. Am fost foarte nemulţumit de ceea ce am găsit pe lotul 1. Îl altept mâine pe antreprenorul de pe lotul 1 la o întâlnire, să ne spună exact ce planuri are, întrucât are o mobilizare destul de dezamăgitoare şi progresul fizic este destul de lent. Să ne spună dacă vrea să mai lucreze pentru companie şi pentru România în general că în ritmul ăsta nu voi mai tolera niciodată să avem astfel de întârzieri nejustificate din varii motive invocate de antreprenori. După cum am spus şi după ce am văzut tronsoanele Lugoj-Deva, statul român este un partener onest şi acelaşi lucru îl aştept şi de la antreprenori”, a transmis ministrul Transporturilor, potrivit Mediafax.

Răzvan Cuc a mai spus că a verificat și vizitele foştilor miniştri în şantier şi că a constatat că progresul fizic al lucrărilor a crescut cu numai 1%: „Este foarte puţin, în condiţiile în care constructorii vin cu tot felul de scuze: trebuie să mai luăm un acord, un aviz, lucrurile acestea trebuiau făcute dinainte. Ştiu că anul trecut a fost un an mort pentru infrastructură (…) Ei şi-au asumat că îl vor finaliza undeva la sfârşitul primului semestru 2018, dar cu astfel de mobilizare, eu nu cred. Eu nu tolerez astfel de comportament”, a spus ministrul.

Autostrada Sebeş-Turda este proiectată la o lungime de 70 de kilometri, are patru loturi și traversează judeţele Alba şi Cluj. Primul lot se întinde pe 17 kilometri, de la intrarea pe autostradă în Sebeş, până la Pârâul Iovului, după Alba Iulia. Lotul doi are o lungime de 24,3 kilometri şi se întinde de la Pârâul Iovului până la intrarea în Aiud, iar lotul trei, care are 12,5 km, se întinde de la intrarea în Aiud până la Decea. Ultimul lot are 16,3 km şi se termină în Turda.

Valoarea lucrărilor, fără TVA, este de 541.739.137 de lei pentru lotul unu, 549.332.393 de lei pentru lotul doi, 420.511.921 de lei pentru lotul trei, 470.004.894 de lei pentru lotul patru. Finanțarea este asigurată în proporție de 85% din Fondul de Coeziune şi 15% din Bugetul de Stat.

Autostrada Sebeş-Turda va avea o lungime totală de 70 de kilometri şi va traversa parţial judeţele Alba şi Cluj, fiind împărţită în patru loturi.

Primul lot se întinde pe 17 kilometri, de la intrarea pe autostradă în Sebeş, până la Pârâul Iovului, după Alba Iulia. Lotul doi are o lungime de 24,3 kilometri şi se întinde de la Pârâul Iovului până la intrarea în Aiud, iar lotul trei, care are 12,5 km, se întinde de la intrarea în Aiud până la Decea. Ultimul lot are 16,3 km şi se termină în Turda.

Valoarea lucrărilor, fără TVA, este de 541.739.137 de lei pentru lotul unu, 549.332.393 de lei pentru lotul doi, 420.511.921 de lei pentru lotul trei, 470.004.894 de lei pentru lotul patru, toate fiind finanţate din Fondul de Coeziune, 85%, şi Bugetul de Stat – 15%.

Cuc s-a angajat ca loturile 3 și 4 să fie finalizate cel târziu în decembrie, 2017.

Un comentariu

Scrie un comentariu